pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อข่าวปลอม ลูกอมรสกระชายผสม ZINC สามารถต้านโควิด-19 ได้ ย้ำขณะนี้ยังไม่มีการยื่นข้อมูลประสิทธิผลในการต้านเชื้อไวรัสโคโรนา (โควิด-19) ประชาชนที่หลงเชื่อการโฆษณาอาจเสียเงินเปล่าได้
วันอังคารที่ 10 สิงหาคม 2564
ดีอีเอส เตือนอย่าหลงเชื่อข่าวปลอม ลูกอมรสกระชายผสม ZINC สามารถต้านโควิด-19 ได้ ย้ําขณะนี้ยังไม่มีการยื่นข้อมูลประสิทธิผลในการต้านเชื้อไวรัสโคโรนา (โควิด-19)  ประชาชนที่หลงเชื่อการโฆษณาอาจเสียเงินเปล่าได้
ดีอีเอส เตือนอย่าหลงเชื่อข่าวปลอม ลูกอมรสกระชายผสม ZINC สามารถต้านโควิด-19 ได้ ย้ําขณะนี้ยังไม่มีการยื่นข้อมูลประสิทธิผลในการต้านเชื้อไวรัสโคโรนา (โควิด-19)  ประชาชนที่หลงเชื่อการโฆษณาอาจเสียเงินเปล่าได้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการส่งต่อคําแนะนําว่าลูกอมรสกระชายผสมZINCสามารถต้านโควิด-19ได้ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานคณะกรรมการอาหารและยา(อย.)กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการให้คําแนะนําวิธีต้านเชื้อโควิด-19โดยให้อมลูกอมรสกระชายผสมZINCนั้นทางสํานักงานคณะกรรมการอาหารและยา(อย.)กระทรวงสาธารณสุขได้ตรวจสอบและชี้แจงข้อเท็จจริงว่าเป็นคําแนะนําที่ไม่ถูกต้องเนื่องจากผลิตภัณฑ์ดังกล่าวขออนุญาตเป็นอาหารประเภทหมากฝรั่งและลูกอมซึ่งในการยื่นขออนุญาตไม่มีการยื่นข้อมูลประสิทธิผลในการต้านเชื้อไวรัสโคโรนา(โควิด-19)ตามที่กล่าวอ้างจึงไม่สามารถประเมินประสิทธิผลของผลิตภัณฑ์ดังกล่าวได้
ทั้งนี้ผลิตภัณฑ์อาหารไม่มีผลในการบําบัดบรรเทาหรือรักษาโรคจึงขอเตือนประชาชนอย่าเชื่อการโฆษณาของผลิตภัณฑ์ดังกล่าวหากผู้บริโภคหลงเชื่อซื้อผลิตภัณฑ์ดังกล่าวมารับประทานเพื่อหวังผลในการต้านเชื้อไวรัสโคโรนา(โควิด-19)ตามที่กล่าวอ้างอาจเสียเงินเปล่าได้
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม โดยประชาชนได้รับข้อมูลข่าวสารจากสํานักงานคณะกรรมการอาหารและยา(อย.)กระทรวงสาธารณสุขสามารถติดตามได้ที่เว็บไซต์www.fda.moph.go.thหรือโทรสายด่วน1556 การกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-รมต. นร. นายอนุชา นำถุงยังชีพสำนักนายกฯ ลงเรือเยี่ยมผู้ประสบภัยในพื้นที่กงไกรลาศ ย้ำภาครัฐช่วยเหลือเต็มที่
วันศุกร์ที่ 29 ตุลาคม 2564
รมต. นร. นายอนุชา นําถุงยังชีพสํานักนายกฯ  ลงเรือเยี่ยมผู้ประสบภัยในพื้นที่กงไกรลาศ  ย้ําภาครัฐช่วยเหลือเต็มที่
รมต. นร. นายอนุชา นําถุงยังชีพสํานักนายกฯ  ลงเรือเยี่ยมผู้ประสบภัยในพื้นที่กงไกรลาศ  ย้ําภาครัฐช่วยเหลือเต็มที่
วันนี้ (29 ตุลาคม 2564) เวลา 13.00 น. นายอนุชา นาคาศัย รัฐมนตรีประจําสํานักนายกรัฐมนตรี นําคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ ดร.พรรณสิริ กุลนาถศิริ ส.ส.สุโขทัย เขต 1 นายชูศักดิ์ คีรีมาศทอง ส.ส.สุโขทัย เขต 2 และนายภูดิท อินสุวรรณ์ ส.ส.พิจิตร เขต 2 นายอนุชา น้อยวงศ์ ส.ส.พิษณุโลก เขต 3 ลงพื้นที่ตรวจเยี่ยมนํากําลังใจจากท่านนายกฯ พร้อมมอบถุงยังชีพให้สมาชิกผู้ประสบอุทกภัย ณ กองทุนหมู่บ้านเหนือ หมู่ที่ 12 ต.กง อ.กงไกรลาศ จ.สุโขทัย ซึ่งเป็นพื้นที่เกาะที่น้ําผ่านเป็นพื้นที่ลุ่ม ที่น้ําท่วมขังมาไม่ต่ํากว่า 1 เดือน ทําให้มีปริมาณน้ําเป็นจํานวนมาก ทั้งนี้ได้กล่าวให้กําลังประชาชนว่า การลงพื้นที่ครั้งนี้ได้นําความห่วงใยของ พลเอก ประยุทธ์ จันทร์โอชา นายกรัฐมนตรี มาส่งมอบให้พี่น้องประชาชนผู้ประสบภัย และขอเป็นกําลังใจให้ผ่านวิกฤติครั้งนี้ไปได้อย่างปลอดภัยทุกคน พร้อมกําชับคณะผู้บริหาร และ ส.ส.ในพื้นที่ดูแลและให้ความช่วยเหลืออย่างใกล้ชิด
จากนั้นคณะของรัฐมนตรีประจําสํานักนายกรัฐมนตรีได้เดินทางต่อไปยังวัดกงไกรลาศ เข้าสักการะหลวงพ่อโตวิหารลอย และได้ลงเรือเยี่ยมบ้านเรือนประชาชนผู้ประสบภัยพร้อมมอบถุงยังชีพ ประชาชนที่บริเวณสะพานเกาะกง (ที่ว่าการอําเภอกงไกรลาศเก่า) ก่อนเดินทางกลับ
รัฐบาลไทย-ข่าวทำเนียบรัฐบาล-เฝ้าระวังพายุ “คมปาซุ” ขึ้นฝั่งเวียดนามตอนบน 13 - 14 ต.ค. กระทบไทย ทำฝนตกหนัก
วันอังคารที่ 12 ตุลาคม 2564
เฝ้าระวังพายุ “คมปาซุ” ขึ้นฝั่งเวียดนามตอนบน 13 - 14 ต.ค. กระทบไทย ทําฝนตกหนัก
....
กรมอุตุนิยมวิทยา ออกประกาศเตือน พายุโซนร้อนกําลังแรง “คมปาซุ”บริเวณทะเลจีนใต้ตอนบน มีความเร็วลมสูงสุดใกล้ศูนย์กลางประมาณ 100 กม./ชม. คาดว่าจะเคลื่อนผ่านเกาะไหหลํา ประเทศจีน และขึ้นฝั่งบริเวณประเทศเวียดนามตอนบน ในวันที่ 13-14 ต.ค. 64 และอ่อนกําลังลง ลักษณะเช่นนี้จะทําให้ภาคตะวันออกเฉียงเหนือมีฝนเพิ่มขึ้น และมีฝนตกหนักถึงหนักมากบางแห่ง
.
ขณะเดียวกัน ยังระบุว่า ร่องมรสุมพาดผ่านภาคกลาง ภาคตะวันออก และภาคตะวันออกเฉียงเหนือตอนล่าง และมรสุมตะวันตกเฉียงใต้กําลังแรงพัดปกคลุมทะเลอันดามันภาคใต้ และอ่าวไทย ลักษณะเช่นนี้ทําให้ภาคเหนือตอนล่าง ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ฝั่งตะวันตก มีฝนตกหนักถึงหนักมากบางแห่ง ขอให้ชาวเดินเรือด้วยความระวัง และเรือเล็กควรงดออกจากฝั่งในระยะนี้
.
ขณะที่พายุโซนร้อน "ไลออนร็อก" ได้อ่อนกําลังลงเป็นดีเปรสชัน และคาดว่าจะอ่อนกําลังลงจนกลายเป็นแค่หย่อมความกดอากาศต่ําในลําดับต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565
วันอังคารที่ 26 กรกฎาคม 2565
การท่าเรือแห่งประเทศไทย จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565
...
การท่าเรือแห่งประเทศไทย กระทรวงคมนาคม จัดพิธีถวายสัตย์ปฏิญาณ เมื่อวันที่ 25 กรกฎาคม 2565 นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย พร้อมด้วย ผู้บริหารระดับสูง และพนักงาน กทท. ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ อาคารที่ทําการ กทท.
รัฐบาลไทย-ข่าวทำเนียบรัฐบาล-ความคืบหน้าโครงการก่อสร้างรถไฟทางคู่สายตะวันออกเฉียงเหนือ
วันอังคารที่ 2 พฤศจิกายน 2564
ความคืบหน้าโครงการก่อสร้างรถไฟทางคู่สายตะวันออกเฉียงเหนือ
ผู้ว่าการรถไฟแห่งประเทศไทย นําคณะผู้บริหารลงพื้นที่ตรวจติดตามความก้าวหน้าโครงการก่อสร้างรถไฟทางคู่สายตะวันออกเฉียงเหนือ พร้อมเยี่ยมเยียนให้กําลังใจและมอบถุงยังชีพบรรเทาความเดือดร้อนแก่เจ้าหน้าที่การรถไฟฯ และครอบครัวที่ได้รับผลกระทบจากอุทกภัย
เมื่อวันที่ 28 - 29 ตุลาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย นําคณะผู้บริหารการรถไฟแห่งประเทศไทย (รฟท.) ลงพื้นที่ติดตามความคืบหน้าโครงการก่อสร้างรถไฟทางคู่สายตะวันออกเฉียงเหนือ พร้อมทั้งเยี่ยมเยียนมอบถุงยังชีพให้กําลังใจแก่เจ้าหน้าที่ รฟท. และผู้ปฏิบัติหน้าที่ในพื้นที่ประสบอุทกภัย ตลอดจนร่วมประชุมกับหน่วยงานภาครัฐภาคเอกชนของจังหวัดนครราชสีมา บูรณาการพัฒนาการขนส่งทางรางร่วมกัน
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า รฟท. ให้ความสําคัญอย่างยิ่งต่อการพัฒนาโครงการรถไฟทางคู่ตามนโยบายของรัฐบาล และมีการติดตามความก้าวหน้าโครงการลงทุนอย่างต่อเนื่อง โดยล่าสุดได้ลงพื้นที่ตรวจเยี่ยมโครงการก่อสร้างรถไฟทางคู่สายตะวันออกเฉียงเหนือ ช่วงเส้นทางฉะเชิงเทรา - คลองสิบเก้า - แก่งคอย ซึ่งเป็นเส้นทางสําคัญที่อํานวยความสะดวกในการเดินทางและขนส่งสินค้าแก่พี่น้องประชาชนระหว่างภาคกลางกับภาคอีสาน
ขณะเดียวกันยังได้เยี่ยมเยียนพบปะเจ้าหน้าที่ พนักงาน ลูกจ้าง รฟท. เพื่อรับฟังความคิดเห็นและให้กําลังใจในการปฏิบัติหน้าที่ ตลอดจนมอบถุงยังชีพ “ชุดห่วงใยคนรถไฟ” แก่เจ้าหน้าที่ รฟท. และครอบครัวที่ปฏิบัติหน้าที่ในพื้นที่ที่ได้รับผลกระทบจากอุทกภัย เพื่อบรรเทาความเดือดร้อนและสร้างกําลังใจในการทํางาน บริเวณสถานีชุมทางแก่งคอยและนครราชสีมา
นายนิรุฒ กล่าวว่า รฟท. ร่วมประชุมกับหน่วยงานภาครัฐภาคเอกชนของจังหวัดนครราชสีมา เพื่อแลกเปลี่ยนความเห็น ตลอดจนบูรณาการความร่วมมือกับหน่วยงานต่าง ๆ ในการนําพื้นที่ของ รฟท. มาใช้ประโยชน์ เพื่อสนับสนุนการเชื่อมโยง และพัฒนาการขนส่งทางรางกับระบบโลจิสติกส์ภายในจังหวัด ตลอดจนหาแนวทางส่งเสริมให้ประชาชน ผู้ประกอบการหันมาใช้บริการในระบบขนส่งทางรางเพิ่มขึ้นในอนาคต
นอกจากนี้ ได้ตรวจเยี่ยมติดตามการปรับปรุงรถโดยสาร และเดินทางไปตรวจความก้าวหน้าในการก่อสร้างทางคู่และอุโมงค์ ระหว่างสถานีหินลับ - ผาเสด็จ ซึ่งอยู่บริเวณทางคู่ช่วงมาบกะเบา-ชุมทางถนนจิระ รวมถึงเยี่ยมชมจุดก่อสร้างโรงซ่อมในโครงการรถไฟไทย - จีน และจุดเปลี่ยนผู้โดยสารและสินค้าในอนาคตที่สถานีเชียงรากน้อยอีกด้วย
รัฐบาลไทย-ข่าวทำเนียบรัฐบาล-กสร. เปิดศูนย์การเรียนรู้แรงงานพันธุ์ดี ตามวิถีเศรษฐกิจพอเพียง แห่งแรกของประเทศไทย
วันพฤหัสบดีที่ 30 ธันวาคม 2564
กสร. เปิดศูนย์การเรียนรู้แรงงานพันธุ์ดี ตามวิถีเศรษฐกิจพอเพียง แห่งแรกของประเทศไทย
กระทรวงแรงงาน โดยกรมสวัสดิการและคุ้มครองแรงงาน เปิดศูนย์การเรียนรู้แรงงานพันธุ์ดี ตามวิถีเศรษฐกิจพอเพียงแห่งแรกในประเทศไทย พร้อมส่งเสริมให้นายจ้าง ลูกจ้างสามารถพึ่งพาตนเองได้ ภายใต้สถานการณ์วิกฤตโควิด-19 เพื่อพัฒนาคุณภาพชีวิตลูกจ้างอย่างยั่งยืน
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีเปิด“ศูนย์การเรียนรู้แรงงานพันธุ์ดี ตามวิถีเศรษฐกิจพอเพียง”ว่านายสุชาติ ชมกลิ่น รัฐมนตรีว่าการกระทรวงแรงงานได้มอบนโยบายการบริหารงานภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยมอบให้กรมสวัสดิการและคุ้มครองแรงงานดําเนินโครงการ แรงงานพันธุ์ดี ตามวิถีเศรษฐกิจพอเพียง น้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระปณิธานของพระบาทสมเด็จพระเจ้าอยู่หัวรัชกาลที่ 10 ในการสืบสาน รักษาและต่อยอดโครงการอันเนื่องมาจากพระราชดําริเกษตรทฤษฎีใหม่ ปี 2564 เพื่อส่งเสริมให้นายจ้าง ลูกจ้างสามารถพึ่งพาตนเองได้ภายในสถานการณ์วิกฤตตามแนวทางหลักปรัชญาของเศรษฐกิจพอเพียง และถือเป็นก้าวสําคัญในการดําเนินตามหลักปรัชญา และเป็นเรื่องน่ายินดีในการจัดตั้งศูนย์การเรียนรู้แรงงานพันธุ์ดีตามวิถีเศรษฐกิจพอเพียง ซึ่งเป็นศูนย์การเรียนรู้แห่งแรกในประเทศไทย ณ บริษัท แกมม่าอินดัสตรี้ส์ จํากัด ด้วยความร่วมมือของสํานักงานสวัสดิการและคุ้มครองแรงงานกรุงเทพมหานครพื้นที่ 7 และบริษัท แกมม่าอินดัสตรี้ส์ จํากัด โดยศูนย์การเรียนรู้นี้จะใช้เป็นแนวทางในการพัฒนาคุณภาพชีวิตลูกจ้าง และเพื่อให้เกิดการพัฒนาอย่างยั่งยืน และเป็นการส่งเสริมให้สถานประกอบกิจการจัดสวัสดิการนอกเหนือกฎหมายตามแบบแผนของการพัฒนาที่ยั่งยืน เห็นคุณค่าคุณภาพชีวิตของลูกจ้างและครอบครัว ส่งเสริมให้ลูกจ้างมีความมั่นคงในชีวิต มีความสุขในการทํางาน พร้อมจัดสรรพื้นที่บริเวณสถานประกอบกิจการเพื่อให้ลูกจ้างได้ใช้ประโยชน์จากทรัพยากรที่มีอยู่ ให้เกิดมูลค่าด้วยการปลูกพืชผักสวนครัว เลี้ยงสัตว์ เพื่อใช้สําหรับบริโภคและจําหน่ายในชุมชนอันเป็นการลดภาระค่าใช้จ่าย เพิ่มรายได้ในครัวเรือนของลูกจ้าง รวมถึงการให้โอกาสลูกจ้างทุกสัญชาติ และลูกจ้างกลุ่มพิเศษได้เข้าถึงการใช้ประโยชน์จากสวัสดิการที่จัดให้อย่างเท่าเทียมกันโดยไม่เลือกปฏิบัติ ด้วยการใช้เวลาว่างหลังเลิกงานให้เกิดประโยชน์และมีการพัฒนาต่อยอดเป็นศูนย์การเรียนรู้ให้แก่สถานประกอบกิจการอื่นเกี่ยวกับสวัสดิการนอกเหนือกฎหมายตามวิถีเศรษฐกิจพอเพียง โดยขยายการเพาะปลูกในแนวราบเป็นการเพาะปลูกในแนวตั้งในพื้นที่ที่มีอยู่อย่างจํากัด
อธิบดี กสร.กล่าวเพิ่มเติมว่า การน้อมนําหลักปรัชญาของเศรษฐกิจพอเพียงมาเป็นแนวทางในการจัดสวัสดิการแรงงานของ บริษัท แกมม่าอินดัสตรี้ส์ จํากัด เป็นต้นแบบที่ดีให้กับสถานประกอบกิจการทั่วประเทศในการปลูกฝังให้ลูกจ้างทุกคนรักองค์กร เทิดทูนสถาบันพระมหากษัตริย์ ดูแลคุณภาพชีวิตของลูกจ้าง และบรรลุวิสัยทัศน์ของยุทธศาสตร์ชาติระยะ 20 ปี คือ “ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”
รัฐบาลไทย-ข่าวทำเนียบรัฐบาล-​ปลัดฯ มหาดไทย เป็นประธานออกรางวัลสลากกาชาดมหาดไทย ประจำปี 2564 พร้อมขอบคุณผู้มีจิตศรัทธา ผู้มีจิตเป็นกุศล ที่ร่วมซื้อสลากกาชาดมหาดไทย และรายได้หลังหักค่าใช้จ่าย จะนำขึ้นทูลเกล้าฯ
วันพุธที่ 29 ธันวาคม 2564
​ปลัดฯ มหาดไทย เป็นประธานออกรางวัลสลากกาชาดมหาดไทย ประจําปี 2564 พร้อมขอบคุณผู้มีจิตศรัทธา ผู้มีจิตเป็นกุศล ที่ร่วมซื้อสลากกาชาดมหาดไทย และรายได้หลังหักค่าใช้จ่าย จะนําขึ้นทูลเกล้าฯ
​ปลัดฯ มหาดไทย เป็นประธานออกรางวัลสลากกาชาดมหาดไทย ประจําปี 2564 พร้อมขอบคุณผู้มีจิตศรัทธา ผู้มีจิตเป็นกุศล ที่ร่วมซื้อสลากกาชาดมหาดไทย และรายได้หลังหักค่าใช้จ่าย จะนําขึ้นทูลเกล้าฯ ถวาย โดยเสด็จพระราชกุศลบํารุงสภากาชาดไทยต่อไป
เมื่อวันที่ 27 ธ.ค. 64 เวลา 14.00 น. ที่อาคารแพทยพัฒน์ โรงพยาบาลจุฬาลงกรณ์ สภากาชาดไทย เขตปทุมวัน กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย เป็นประธานกรรมการออกรางวัลสลากกาชาดกระทรวงมหาดไทย ประจําปี 2564 เพื่อหารายได้สมทบทุนทูลเกล้าฯ ถวายโดยเสด็จพระราชกุศลบํารุงสภากาชาดไทย โดยมี นางโสรยา พานิชพงศ์ ผู้อํานวยการกองคลัง สํานักงานปลัดกระทรวงมหาดไทย นายมรกต ศรีตูมแก้ว ผู้อํานวยการกลุ่มงานบริหารการพัสดุ กองคลัง สํานักงานปลัดกระทรวงมหาดไทย นางสาวระพีวรรณ หวังประเสริฐ นักวิชาการเงินและบัญชีปฏิบัติการ นางสาวฐิตาภัทร์ เทียนวิจิตรฉาย นักวิชาการเงินและบัญชีปฏิบัติการ ร่วมเป็นกรรมการ
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า สําหรับผลการออกสลากกาชาดกระทรวงมหาดไทย ประจําปี 2546 มีดังต่อไปนี้
- รางวัลที่ 1 ทองคําแท่งหนัก 20 บาท ได้แก่ หมายเลข 16436
- รางวัลที่ 2 ทองคําแท่งหนัก 5 บาท 5 รางวัล ได้แก่ หมายเลข 21362 32327 34332 46117 50365
- รางวัลที่ 3 สร้อยคอทองคําหนัก 1 บาท 20 รางวัล 10847 11124 16543 22513 25026 26477 27948 30911 38809 38824 39603 40697 40872 44539 45665 46499 48378 50777 51587 54939
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สําหรับผู้ที่ถูกรางวัลสามารถนําสลากติดต่อขอรับรางวัลได้ที่ กองคลัง สํานักงานปลัดกระทรวงมหาดไทย ชั้น 1 อาคารศาลาว่าการกระทรวงมหาดไทย ถนนอัษฎางค์ แขวงวัดราชบพิธ เขตพระนคร กรุงเทพมหานคร หรือสํานักงานจังหวัด ณ ศาลากลางจังหวัด ทุกจังหวัด หรือติดต่อทางหมายเลขโทรศัพท์ 022254838 ภายในวันที่ 26 มีนาคม 2565 หากพ้นกําหนดถือว่าสละสิทธิ์ในการรับรางวัล และมอบรางวัลนั้นให้สภากาชาดไทย
“ขอขอบคุณผู้มีจิตศรัทธา ผู้มีจิตเป็นกุศลทุกท่าน ที่ได้ร่วมซื้อสลากกาชาดกระทรวงมหาดไทย ประจําปี 2564 นี้ และขอแสดงความยินดีกับท่านผู้โชคดีที่ได้รับรางวัลสลากกาชาดกระทรวงมหาดไทย โดยเงินรายได้ทั้งหมดหลังจากหักค่าใช้จ่าย จะนําขึ้นทูลเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อํานวยการสภากาชาดไทย เพื่อเสด็จพระราชกุศลบํารุงสภากาชาดไทย ในการช่วยเหลือประชาชนผู้ตกทุกข์ได้ยาก ผู้ประสบภัยพิบัติ และช่วยเหลือเพื่อนมนุษย์ตามวัตถประสงค์ของสภากาชาดไทยต่อไป” นายสุทธิพงษ์ กล่าวทิ้งท้าย
รัฐบาลไทย-ข่าวทำเนียบรัฐบาล-PM orders tightening of COVID-19 preventive measures in public transportation system during New Year Holidays
วันอังคารที่ 28 ธันวาคม 2564
PM orders tightening of COVID-19 preventive measures in public transportation system during New Year Holidays
PM orders tightening of COVID-19 preventive measures in public transportation system during New Year Holidays
December 27, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is concerned over people’s traveling during the Holidays, as a remarkable increase of cross-provincial/regional traveling is expected in the last week of the year. He has instructed Ministry of Public Health to liaise with Ministry of Transport, and the Transport Co., Ltd. to come up with the measures to accommodate a large number of public bus passengers during the period. Ministry of Transport was also instructed to ensure road traffic flow during December 29, 2021- January 4, 2022 (7 days).
According to the suggestion made by Ministry of Public Health, all passengers on the public buses that have travel time of 4 hours and more must undergo an ATK test and wear mask at all times, both at the terminal and on board. Drivers and service providing staffs must also act in compliance with the COVID-19 related measures.
The Prime Minister has hoped for the decrease of the number of road accidents and casualties, and effective prevention of the COVID-19. The Transport Co., Ltd. expects approx. 60,000 passengers per day (an average of 4,700 trips per day) during December 28-30, 2021, an increase of 3% YOY, and 50,000 passengers per day (an average of 4,500 trips per day) during January 2-3, 2022.
The Government Spokesperson added that the Prime Minister advised the public to plan their trip ahead and choose to travel on the less crowded day to avoid traffic congestion. He also warned those who travel during the Holidays to drive carefully and refrain from speeding and drunk driving to ensure safety. More importantly, they are urged to exercise self-COVID-19 prevention during the New Year Holidays.
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันจันทร์ที่ 11 เมษายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง  โครงการรถไฟฟ้าสายสีเหลือง ช่วงลาดพร้าว - สําโรง
-----------------------------------------------------------
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีเหลือง ช่วงลาดพร้าว - สําโรง บริเวณตั้งแต่ สถานีศรีเทพา - สถานีสําโรง บนถนนเทพารักษ์ โดยได้ตรวจสอบการติดตั้งระบบป้องกันวัสดุตกหล่น โดยเฉพาะจุดที่ยื่นออกมานอกเขตก่อสร้าง และกําชับเจ้าหน้าที่ผู้เกี่ยวข้อง ให้ดําเนินการจัดเก็บวัสดุอุปกรณ์ที่ไม่ใช้งานและยึดวัสดุอุปกรณ์ให้มีความมั่นคงแข็งแรงให้เรียบร้อยก่อนวันหยุดงานตามเทศกาลสงกรานต์ เพื่อป้องกันการพัดปลิวจากลมพายุ พร้อมเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รัฐบาลช่วยลูกจ้างเดอะวันประกันภัย รับเงินสงเคราะห์เพิ่มกว่า 2 ล้านบาท
วันเสาร์ที่ 9 เมษายน 2565
รัฐบาลช่วยลูกจ้างเดอะวันประกันภัย รับเงินสงเคราะห์เพิ่มกว่า 2 ล้านบาท
นายกรัฐมนตรีกําชับรมว.แรงงาน ช่วยเหลืออดีตลูกจ้าง บมจ. เดอะ วัน ประกันภัยให้ได้รับสิทธิประโยชน์ตามกฎหมาย พร้อมจ่ายเงินสงเคราะห์ กรณีนอกจากค่าชดเชยให้กับลูกจ้างจํานวน 340 คน รวม 2,346,769.26 บาท เพื่อบรรเทาความเดือดร้อนให้แก่ลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานกล่าวว่ารัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงานได้แสดงความห่วงใยถึงอดีตลูกจ้างบริษัท เดอะ วัน ประกันภัย จํากัด (มหาชน) เนื่องจากบริษัทฯ ได้ปิดกิจการส่งผลให้ลูกจ้างตกงานทันที และได้รับความเดือดร้อนในการดํารงชีพ จึงสั่งการให้กรมสวัสดิการและคุ้มครองแรงงานเข้าช่วยเหลือลูกจ้างให้ได้รับสิทธิประโยชน์ตามกฎหมาย ซึ่งในเดือนกุมภาพันธ์ที่ผ่านมา กรมสวัสดิการและคุ้มครองแรงงานได้จ่ายเงินสงเคราะห์ลูกจ้างแล้วเป็นจํานวนเงิน 5,027,890 บาท และในวันที่ 31 มีนาคม 2565 คณะกรรมการกองทุนสงเคราะห์ลูกจ้างได้มีมติเห็นชอบในการจ่ายเงินสงเคราะห์ กรณีอื่นนอกจากค่าชดเชย เพิ่มให้แก่อดีตลูกจ้างบริษัทดังกล่าวจํานวน 340 คน รวมเป็นเงินทั้งสิ้น 2,346,769.26 บาท เพื่อบรรเทาความเดือดร้อนให้แก่ลูกจ้าง ซึ่งลูกจ้างจะได้รับเงินสงเคราะห์ภายในเดือนเมษายนนี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ลูกจ้างที่มีสิทธิได้รับเงินสงเคราะห์จากกองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคําสั่งให้นายจ้างจ่ายค่าชดเชยหรือเงินอื่น แต่นายจ้างไม่มีการจ่ายค่าชดเชยให้ลูกจ้าง โดยลูกจ้างต้องมายื่นขอรับเงินกองทุนสงเคราะห์ฯ ที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด ทั้งนี้ กสร.จะดําเนินการให้ความช่วยเหลือด้านเงินสงเคราะห์จากกองทุนสงเคราะห์ลูกจ้างต่อไป หากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เป็นประธานการประชุม คณะทำงานบริหารเทคโนโลยีสารสนเทศและการสื่อสาร สำนักงานปลัดกระทรวงอุตสาหกรรม
วันพฤหัสบดีที่ 18 พฤศจิกายน 2564
รองปลัดภานุวัฒน์ฯ เป็นประธานการประชุม คณะทํางานบริหารเทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานบริหารเทคโนโลยีสารสนเทศและการสื่อสารสํานักงานปลัดกระทรวงอุตสาหกรรม
รองปลัดภานุวัฒน์ฯ เป็นประธานการประชุมคณะทํางานบริหารเทคโนโลยีสารสนเทศและการสื่อสาร สปอ.
วันนี้ (18 พฤศจิกายน 2564) เวลา 9.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานบริหารเทคโนโลยีสารสนเทศและการสื่อสารสํานักงานปลัดกระทรวงอุตสาหกรรม โดยมีคณะทํางานและผู้ที่เกี่ยวข้องเข้าร่วมประชุม โดยที่ประชุมได้ร่วมการพิจารณา แนวทางการทํางานและจัดทําคําของบประมาณด้านเทคโนโลยีสารสนเทศ ประจําปี 2566 ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม และผ่านช่องทางออนไลน์ ZOOM APPLICATION #prindustry
รัฐบาลไทย-ข่าวทำเนียบรัฐบาล-กรมเจ้าท่า อบรมเครือข่ายอาสาวารี รุ่น 39 กทม. พร้อมสร้างเครือข่ายภาคประชาชน
วันจันทร์ที่ 25 กรกฎาคม 2565
กรมเจ้าท่า อบรมเครือข่ายอาสาวารี รุ่น 39 กทม. พร้อมสร้างเครือข่ายภาคประชาชน
...
กรมเจ้าท่า กระทรวงคมนาคม โดยสํานักความปลอดภัยและสิ่งแวดล้อมทางน้ํา จัดโครงการอบรมเครือข่ายอาสาวารี รุ่นที่ 39 กรุงเทพมหานคร โดยมีนายพิทักษ์ วัฒนพงษ์พิศาล ผู้อํานวยการสํานักความปลอดภัยและสิ่งแวดล้อมทางน้ํา เป็นประธานในพิธี ในวันอาทิตย์ที่ 24 กรกฎาคม 2565 ณ โรงแรมอเล็กซานเดอร์ รามคําแหง กรุงเทพมหานคร โดยมีเครือข่ายภาคประชาชน บริษัทเอกชนผู้เดินเรือโดยสารในพื้นที่กรุงเทพ - ปริมณฑล บริษัทเรือด่วนเจ้าพระยา จํากัด บริษัท ครอบครัวขนส่ง จํากัด ผู้ให้บริการเรือด่วนคลองแสนแสบ บริษัท กรุงเทพธนาคม จํากัด ฯลฯ เข้าร่วมอบรมกว่า 150 คน รวมทั้ง เป็นการเตรียมความพร้อมรองรับภายหลังการเปิดประเทศ และมีสัญญาณการฟื้นตัวภาคการท่องเที่ยว โดยเชื่อว่า จะมีนักท่องเที่ยวกลับมาเดินทางจํานวนมากขึ้น โดยเฉพาะการเดินทางขนส่งทางน้ํา - ทางเรือ ในช่วงปลายปี ซึ่งจะมีเทศกาลสําคัญ เช่น เทศกาลลอยกระทงจนถึงเทศกาลปีใหม่ จึงจําเป็นต้องมีบุคลากรด้านดูแลความปลอดภัย ที่เพียงพอในการดูแลทุกพื้นที่ที่มีการเดินทางสัญจรของประชาชน
กรมเจ้าท่า กระทรวงคมนาคม ในฐานะเป็นองค์กรที่มุ่งพัฒนาระบบการขนส่งทางน้ําและพาณิชยนาวีให้ปลอดภัย สะดวกและมีประสิทธิภาพ ตามมาตรฐานสากล มีแนวคิดสร้างเครือข่ายให้กว้างขวางมากขึ้น ด้วยการเพิ่มเป้าหมาย และขยายวัตถุประสงค์นําเครือข่ายออกไปสู่ภาคประชาชน หรือองค์กรต่างๆ โดยเปิดโอกาสให้ประชาชน องค์กรต่างๆ เข้ามามีส่วนร่วมปฏิบัติงานกับกรมเจ้าท่า โดยเมื่อปี 2553 กรมเจ้าท่า ได้จัดให้มีการฝึกอบรมหลักสูตร “อาสาวารี” ภาคประชาชนขึ้น เพื่อปลูกฝังคุณธรรม จริยธรรม และจิตสํานึก ความเป็นอาสาสมัคร จิตสาธารณะ การเสียสละ ทํางานเพื่อประโยชน์ส่วนรวม โดยไม่หวังสิ่งตอบแทน พร้อมเป็นตัวแทน “เจ้าท่า” ในการปกปักษ์รักษาแหล่งน้ําอันเป็นสาธารณสมบัติของชาติที่อยู่ในความดูแลของกรมเจ้าท่า การทํางานร่วมกันในการเฝ้าระวังการเกิดอุบัติเหตุอันอาจเกิดจากการใช้เรือ และท่าเทียบเรือ การสัญจรทางน้ํา การแจ้งเหตุเกี่ยวกับมลภาวะ การกระทําสิ่งล่วงล้ําลําน้ําและผู้ละเมิดกฎหมายเกี่ยวกับการเดินเรือ
ดังนั้น เพื่อให้การสร้างเครือข่าย “อาสาวารี” ภาคประชาชนเป็นไปอย่างต่อเนื่องมีการพัฒนาอย่างเป็นรูปธรรม ตามวัตถุประสงค์ สํานักความปลอดภัยและสิ่งแวดล้อมทางน้ํา กรมเจ้าท่า จึงได้จัดการฝึกอบรมโครงการเครือข่าย “อาสาวารี” รุ่นที่ 39 ขึ้น โดยมีผู้ผ่านการอบรมมาแล้ว ทั้งสิ้น 6,229 คน โดยหัวข้อในการอบรมจะประกอบด้วย สาธิตการช่วยเหลือผู้ประสบภัยทางน้ํา การปฐมพยาบาลเบื้องต้น การช่วยฟื้นคืนชีพ บรรยายด้านกฎ ระเบียบ ข้อบังคับการเดินเรือในลําแม่น้ํา บรรยายด้านสิ่งแวดล้อมทางน้ํา ด้านการใช้วิทยุสื่อสาร การแจ้งเหตุทางน้ํา และความปลอดภัยในการเดินเรือ อันเป็นการสร้างเครือข่ายภาคประชาชนในพื้นที่กรุงเทพมหานคร อีกทั้งยังเป็นการเพิ่มกําลังคนในการช่วยปฏิบัติภารกิจของกรมเจ้าท่าเป็นการสร้างเครือข่ายอาสาวารีที่ยั่งยืนต่อไป ทั้งนี้ สําหรับผู้สนใจสมัครเป็นเครือข่ายอาสาวารี สามารถสอบถามรายละเอียดเพิ่มเติมได้ที่ กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา โทรศัพท์ 0 2126 6248 หรือสายด่วน 1199
รัฐบาลไทย-ข่าวทำเนียบรัฐบาล-พม. จับมือ ธกส. ลงนาม MOU พัฒนาอาชีพให้สตรีและครอบครัวกลุ่มเปราะบาง พร้อมช่วยสอนขอเงินกู้ประกอบอาชีพ สู้วิกฤตโควิด - 19
วันพุธที่ 16 มีนาคม 2565
พม. จับมือ ธกส. ลงนาม MOU พัฒนาอาชีพให้สตรีและครอบครัวกลุ่มเปราะบาง พร้อมช่วยสอนขอเงินกู้ประกอบอาชีพ สู้วิกฤตโควิด - 19
พม. จับมือ ธกส. ลงนาม MOU พัฒนาอาชีพให้สตรีและครอบครัวกลุ่มเปราะบาง พร้อมช่วยสอนขอเงินกู้ประกอบอาชีพ สู้วิกฤตโควิด - 19
วันนี้ (16 มี.ค. 65) เวลา 13.30 น.นางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีลงนามบันทึกข้อตกลงความร่วมมือในการส่งเสริมและพัฒนาอาชีพให้แก่สตรีและครอบครัว พร้อมทั้งเป็นสักขีพยาน โดยมี นางจินตนาจันทร์บํารุง อธิบดีกรมกิจการสตรีและสถาบันครอบครัว (สค.) และนายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธกส.) ร่วมลงนาม ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นางพัชรีกล่าวว่า วันนี้ กระทรวง พม. โดย สค. มีความร่วมมือกับ ธกส. โดย สค. จะจัดหากลุ่มเป้าหมายที่เป็นกลุ่มเปราะบางกําลังประสบภาวะยากลําบาก อาทิ ถูกเลิกจ้าง ว่างงาน เป็นแม่เลี้ยงเดี่ยว เป็นต้น และจะฝึกอาชีพให้ โดยเฉพาะอาชีพสมัยใหม่ เป็นที่ต้องการของตลาด และเหมาะสมกับสถานการณ์ในสังคมปัจจุบัน โดยเฉพาะโควิด - 19 ซึ่งบางอาชีพต้องใช้เงินทุนประกอบอาชีพ และบางอาชีพไม่สามารถใช้เงินทุนของตนเองได้ทั้งหมด จึงเป็นที่มาของความร่วมมือกับ ธกส. ซึ่งเป็นส่วนหนึ่งของรัฐบาลที่ช่วยสนับสนุนเงินทุนให้กับผู้ด้อยโอกาสอยู่แล้ว โดยจะเข้ามาช่วยเรื่องเงินทุนในการประกอบอาชีพของกลุ่มเปราะบางที่ทางกระทรวง พม. ดูแลอยู่ โดยสามารถทําเรื่องขอกู้เงินทุนกับทาง ธกส. แต่จะต้องเรียนรู้วิธีการ ทําโครงการ การทําบัญชีค่าใช้จ่ายต่างๆ ซึ่งทาง ธกส. มีความเชี่ยวชาญและจะทําการฝึกอบรมให้ ก่อนหน้านี้ มีความร่วมมือกันมาอย่างยาวนาน อาทิ เรื่องฌาปนกิจสงเคราะห์ ซึ่งต่อไปในอนาคต อาจจะมีความร่วมมือที่ขยายต่อไปยังกรมอื่นๆ ในส่วนที่เกี่ยวข้องกับ ธกส. ที่สามารถช่วยกระทรวง พม. ได้
สําหรับความพิเศษของความร่วมมือครั้งนี้ คือ กระทรวง พม. โดย สค. จะมุ่งเน้นเรื่องการฝึกอบรมอาชีพ แล้วทาง ธกส. จะเข้ามาช่วยต่อยอดให้ความรู้ด้านวินัยทางการเงิน การออม การทําโครงการเสนอขอกู้เงินทุนประกอบอาชีพ เหมือนเจ้าของเงินมาให้ความรู้ความเข้าใจด้วยตนเอง นับเป็นโอกาสของผู้ที่ฝึกอาชีพกับกระทรวง พม. ที่จะมีโอกาสได้เงินกู้ง่ายมากขึ้น
รัฐบาลไทย-ข่าวทำเนียบรัฐบาล-ดีอีเอส เดินหน้า เน็ตเป็นสาธารณูปโภคพื้นฐานวางแนวทางช่วยเหลือ ผู้พิการ-ผู้มีรายได้น้อย – นักเรียนนักศึกษา
วันศุกร์ที่ 25 มิถุนายน 2564
ดีอีเอส เดินหน้า เน็ตเป็นสาธารณูปโภคพื้นฐานวางแนวทางช่วยเหลือ ผู้พิการ-ผู้มีรายได้น้อย – นักเรียนนักศึกษา
ดีอีเอส เดินหน้า เน็ตเป็นสาธารณูปโภคพื้นฐานวางแนวทางช่วยเหลือ ผู้พิการ-ผู้มีรายได้น้อย – นักเรียนนักศึกษา
เมื่อวันที่25มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมประธานการประชุมคณะทํางานเสนอแนะแนวทางการดําเนินการใช้อินเทอร์เน็ตเป็นสาธารณูปโภคพื้นฐานครั้งที่3/2564ณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมพิจารณาวาระสําคัญถึงแนวทางการช่วยเหลือกลุ่มผู้มีรายได้น้อยกลุ่มคนพิการกลุ่มนักเรียนนักศึกษาที่รับทราบการรายงานข้อมูลที่น่าสนใจจากหน่วยงานที่เกี่ยวข้องอาทิสดช.กสทช.ประกอบด้วยข้อมูลผู้ถือบัตรสวัสดิการแห่งรัฐและแนวทางการช่วยอุดหนุนค่าใช้จ่ายอินเทอร์เน็ตสําหรับผู้ถือบัตรฯข้อมูลประสบการณ์และข้อเสนอแนวทางการช่วยเหลือด้านอินเทอร์เน็ตสําหรับคนพิการนักเรียนนักศึกษาและผู้มีรายได้น้อยเป็นต้น
*********
รัฐบาลไทย-ข่าวทำเนียบรัฐบาล-สธ – สปสช. ร่วมพัฒนาระบบสารสารสนเทศเชื่อมโยงข้อมูลบริการระบบสุขภาพปฐมภูมิ
วันศุกร์ที่ 11 กุมภาพันธ์ 2565
สธ – สปสช. ร่วมพัฒนาระบบสารสารสนเทศเชื่อมโยงข้อมูลบริการระบบสุขภาพปฐมภูมิ
สํานักงานปลัดกระทรวงสาธารณสุข ลงนามบันทึกข้อตกลงความร่วมมือกับ สํานักงานหลักประกันสุขภาพแห่งชาติเพื่อพัฒนาระบบสารสนเทศระบบสุขภาพปฐมภูมิ โดยจัดทําทะเบียนผู้รับบริการหน่วยบริการปฐมภูมิและเครือข่ายแพทย์เวชศาสตร์ครอบครัว
สํานักงานปลัดกระทรวงสาธารณสุข ลงนามบันทึกข้อตกลงความร่วมมือกับ สํานักงานหลักประกันสุขภาพแห่งชาติเพื่อพัฒนาระบบสารสนเทศระบบสุขภาพปฐมภูมิ โดยจัดทําทะเบียนผู้รับบริการหน่วยบริการปฐมภูมิและเครือข่ายแพทย์เวชศาสตร์ครอบครัว และคณะผู้ให้บริการสุขภาพปฐมภูมิ เป็นศูนย์กลางฐานข้อมูลเชื่อมโยงการให้บริการดูแล รักษา ให้คําปรึกษาและประสานการส่งต่อได้อย่างสะดวกและรวดเร็ว รวมทั้งเพิ่มช่องทางตรวจสอบรายชื่อหมอประจําตัว
วันนี้ (11 กุมภาพันธ์ 2565) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์จเด็จ ธรรมธัชอารี เลขาธิการสํานักงานหลักประกันสุขภาพแห่งชาติลงนามบันทึกข้อตกลงความร่วมมือ เพื่อพัฒนาระบบสารสนเทศ ตามพระราชบัญญัติระบบสุขภาพปฐมภูมิ พ.ศ. 2562โดยมี นายแพทย์ณรงค์ สายวงศ์รองปลัดกระทรวงสาธารณสุข นายแพทย์จักรกริช โง้วศิริ รองเลขาธิการสํานักงานหลักประกันสุขภาพแห่งชาติ ร่วมเป็นสักขีพยาน
นายแพทย์เกียรติภูมิกล่าวว่า กระทรวงสาธารณสุขมีนโยบายมุ่งเน้นขับเคลื่อนการพัฒนาระบบสุขภาพปฐมภูมิให้เข้มแข็งประชาชนสามารถเข้าถึงบริการที่มีคุณภาพ ลดระยะเวลารอคอย ลดค่าใช้จ่าย และสามารถดูแลตนเองและครอบครัวเบื้องต้นเมื่อมีอาการเจ็บป่วยได้ โดยในปี 2565 ตั้งเป้าเพิ่มหน่วยบริการปฐมภูมิเป็น 3,000 หน่วย โดยเปิดดําเนินการเต็มพื้นที่อย่างน้อยจังหวัดละ 1 อําเภอ และให้คนไทยมีหมอประจําตัว 3 คนอีก 30 ล้านคน รวมทั้งนําเทคโนโลยีมาใช้ยกระดับการดูแลสุขภาพ สําหรับการลงนามความร่วมมือในวันนี้ เป็นการพัฒนาระบบสารสนเทศร่วมกับ สปสช. เพื่อเชื่อมโยงข้อมูลการให้บริการและบริหารจัดการระบบสุขภาพปฐมภูมิ ให้เป็นศูนย์กลางฐานข้อมูล โดยจัดทําทะเบียนผู้รับบริการ หน่วยบริการปฐมภูมิและเครือข่าย แพทย์เวชศาสตร์ครอบครัว และคณะผู้ให้บริการสุขภาพปฐมภูมิ เพิ่มความสะดวกในการจัดทําบัญชีรายชื่อแพทย์คู่กับประชาชนในเขตพื้นที่รับผิดชอบ เพื่อให้การดูแล รักษา ให้คําปรึกษาและประสานการส่งต่อเป็นไปอย่างสะดวกและรวดเร็ว รวมทั้งเพิ่มช่องทางให้ประชาชนสามารถตรวจสอบรายชื่อหน่วยบริการ รายชื่อแพทย์เวชศาสตร์ครอบครัวและคณะผู้ให้บริการสุขภาพปฐมภูมิ เพื่อให้ประชาชนทราบรายชื่อหมอประจําตัวของตนเอง
ทั้งนี้ ในส่วนของสํานักงานปลัดกระทรวงสาธารณสุข จะสนับสนุนข้อมูลหน่วยบริการและเครือข่ายข้อมูลแพทย์ และคณะผู้ให้บริการสุขภาพปฐมภูมิ นําไปเชื่อมโยงกับระบบฐานข้อมูลประชากรของสํานักงานหลักประกันสุขภาพแห่งชาติ ซึ่งเป็นไปตามพระราชบัญญัติระบบสุขภาพปฐมภูมิ พ.ศ. 2562 พร้อมทั้งแลกเปลี่ยนและใช้ข้อมูลร่วมกันตามภารกิจให้เกิดประโยชน์สูงสุดในการพัฒนาระบบครั้งนี้
ด้านนายแพทย์จเด็จ กล่าวว่า ความร่วมมือในวันนี้ เป็นความก้าวหน้าอีกครั้งในการพัฒนาระบบบริการปฐมภูมิ ที่เห็นผลเป็นรูปธรรม เกิดการเชื่อมโยงข้อมูลระดับบุคคลที่จําเป็น ทําให้แพทย์และคณะผู้ให้บริการสุขภาพปฐมภูมิสามารถใช้ข้อมูลสุขภาพของประชาชนที่ทันสมัยและเป็นปัจจุบัน แม้ผู้ป่วยไปรับบริการที่หน่วยบริการอื่นที่ไม่ได้ลงทะเบียนไว้ แพทย์ประจําครอบครัวยังสามารถรับรู้ข้อมูลสุขภาพของประชาชนในความรับผิดชอบของตนได้ส่งผลให้เกิดระบบการดูแลที่ดีอย่างต่อเนื่อง ตามหลักการของเวชศาสตร์ครอบครัว
************************************** 11 กุมภาพันธ์ 2565
รัฐบาลไทย-ข่าวทำเนียบรัฐบาล-รู้ยัง? วัยรุ่นอายุต่ำกว่า 20 ปี ฝังยาคุมกำเนิดฟรี @รพ.เครือข่าย สปสช. ทั่วประเทศ ป้องกันปัญหาท้องไม่พร้อม
วันจันทร์ที่ 22 พฤศจิกายน 2564
รู้ยัง? วัยรุ่นอายุต่ํากว่า 20 ปี ฝังยาคุมกําเนิดฟรี @รพ.เครือข่าย สปสช. ทั่วประเทศ ป้องกันปัญหาท้องไม่พร้อม
....
กระทรวงสาธารณสุข (สธ.) เผย วัยรุ่นที่มีอายุต่ํากว่า 20 ปี สามารถเข้ารับการคุมกําเนิดได้ฟรี ทั้งการฝังยาคุมกําเนิดหรือห่วงอนามัย ณ รพ.เครือข่ายของสํานักงานหลักประกันสุขภาพแห่งชาติ (สปสช.) ทุกแห่งทั่วประเทศ เพื่อป้องกันและแก้ไขปัญหาการตั้งครรภ์ไม่พร้อม
.
การฝังยาคุมกําเนิด จะมีทั้งชนิด 1 หลอด ที่คุมกําเนิดได้ 3 ปี และชนิด 2 หลอด ที่คุมกําเนิดได้นาน 5 ปี ซึ่งเป็นการคุมกําเนิดที่มีประสิทธิภาพสูง สะดวก หมดปัญหาการลืมกินยาเม็ดคุมกําเนิด โดยจะฝังใต้ผิวหนังบริเวณท้องแขน และถอดออกเมื่อครบกําหนด
.
สําหรับวัยรุ่นที่ประสบปัญหาท้องไม่พร้อมหรือปัญหาอื่น ๆ สามารถขอรับคําปรึกษาได้ที่สายด่วน 1663 ในเวลา 09.00 – 21.00 น. ของทุกวัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการ SME ONE ID หนึ่งรหัส หนึ่งผู้ประกอบการ
วันศุกร์ที่ 1 กรกฎาคม 2565
โครงการ SME ONE ID หนึ่งรหัส หนึ่งผู้ประกอบการ
วันจันทร์ที่ 28 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกแก่ผู้ประกอบการโดยจัดทําโครงการ SME ONE ID หนึ่งรหัส หนึ่งผู้ประกอบการ โดยให้ผู้ประกอบกิจการทั้งบุคคลธรรมดาและนิติบุคคลสามารถลงทะเบียนเพื่อใช้หมายเลข ID เดียวในการเข้ารับบริการจากภาครัฐได้ ลดความยุ่งยากในการจัดเตรียมเอกสารอันเป็นทั้งต้นทุนและอุปสรรคในการขอรับอนุญาต หรือ รับการส่งเสริมต่าง ๆ จากหน่วยงานรัฐ โดยผู้ร่วมโครงการจะได้รับสิทธิประโยชน์ต่าง ๆ เช่น คอร์สการอบรมและพัฒนาสินค้า การเชื่อมโยงแหล่งเงินทุน และการเชื่อมโยงกับคู่ค้าเพื่อเพิ่มโอกาสทางธุรกิจ ด้วย ทั้งนี้ ตั้งเป้าหมายในปีงบประมาณ 2565 มีผู้ประกอบการขึ้นทะเบียนระบบ SME ONE ID ไม่น้อยกว่า 1 ล้านราย ผู้ประกอบการที่สนใจลงทะเบียนได้ทางเว็บไซต์ Bizportal.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บขส. พร้อมอำนวยความสะดวก ประชาชนเดินทางกลับเข้ากรุงเทพฯ หลังเทศกาลปีใหม่ 2565
วันอาทิตย์ที่ 2 มกราคม 2565
บขส. พร้อมอํานวยความสะดวก ประชาชนเดินทางกลับเข้ากรุงเทพฯ หลังเทศกาลปีใหม่ 2565
คาดจะมีการทยอยเดินทางกลับ และผู้โดยสารจะหนาแน่นในช่วงวันที่ 3 - 4 ม.ค. 65 ไม่ต่ํากว่า 50,000 คนต่อวัน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ได้สั่งการไปยังนายสถานีเดินรถ และทุกฝ่ายที่เกี่ยวข้อง เตรียมความพร้อมในการอํานวยความสะดวกประชาชนเดินทางกลับจากภูมิลําเนาในช่วงเทศกาลปีใหม่ 2565 โดยคาดการณ์ว่า ในเที่ยวกลับระหว่างวันที่ 2 - 4 มกราคม 2565 จะมีผู้โดยสารทยอยเดินทางตั้งแต่วันที่ 2 มกราคม 2565 และจะหนาแน่นในช่วงวันที่ 3 - 4 มกราคม 2565 ประมาณวันละกว่า 50,000 คน บขส. จึงได้จัดรถโดยสาร (รถ บขส. ,รถร่วม , รถตู้) ให้บริการผู้โดยสาร วันละกว่า 3,700 เที่ยว เพื่อรองรับการเดินทางกลับเข้ากรุงเทพฯ ของประชาชน
กรรมการผู้จัดการใหญ่ บขส. กล่าวเพิ่มเติมว่า บขส. ได้ประสานขอความร่วมมือไปยังองค์การขนส่งมวลชนกรุงเทพ (ขสมก.) จัดรถโดยสารมารับผู้โดยสาร บริเวณชานชาลาขาเข้า เพื่อระบายผู้โดยสารไปยังสถานีรถไฟฟ้า BTS และเส้นทางอื่น ๆ รวมทั้งได้ประสาน จส.100 และ สวพ.91 ประชาสัมพันธ์แจ้งรถแท็กซี่เข้ามารับผู้โดยสาร เพื่ออํานวยความสะดวกและลดความแออัดบริเวณชานชาลาขาเข้าสถานีขนส่งผู้โดยสารกรุงเทพ (จตุจักร)
ในส่วนความปลอดภัย ได้กําชับให้ตรวจสภาพความพร้อมของรถโดยสารและ พนักงานขับรถ บขส. และรถร่วมฯ ก่อนปล่อยรถโดยสาร ออกจากสถานีขนส่งฯ และให้ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 ของสาธารณสุขอย่างเคร่งครัด พร้อมใช้มาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม ในการอํานวยความสะดวกแก่ผู้ใช้บริการ นอกจากนี้ขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกปลื้ม!! รมว.สุชาติ เจรจา รมว.ทรัพยากรมนุษย์ฯ ยูเออี เร่งขยายตลาดแรงงานไทยในดูไบ
วันพุธที่ 30 มีนาคม 2565
นายกปลื้ม!! รมว.สุชาติ เจรจา รมว.ทรัพยากรมนุษย์ฯ ยูเออี เร่งขยายตลาดแรงงานไทยในดูไบ
...
เมื่อวันที่ 30 มีนาคม 2565นายสุชาติ ชมกลิ่น รัฐมนตรีว่าการกระทรวงแรงงานได้ร่วมหารือทวิภาคี ตามคําเชิญของดร.อับดุลเราะฮมาน อับดุลมานนัน อัล อะวาร์ (Dr.Abdulrahman Addulmannan Al Awar) รัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ (Ministry of Human Resources and Emiratization)ในประเด็นความร่วมมือเพื่อขยายตลาดแรงงานไทยในสหรัฐอาหรับเอมิเรตส์ ณ North Hall Dubai Exhibition Center หลังจากที่รัฐมนตรีว่าการกระทรวงแรงงานและคณะมาเยือนประเทศสหรัฐอาหรับเอมิเรตส์ ระหว่างวันที่ 6 – 11 ธันวาคม 2564 และได้เยี่ยมคารวะ Dr.Abdulrahman Addulmannan Al Awar รัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ (Ministry of Human Resources and Emiratization) เนื่องในโอกาสได้รับตําแหน่งใหม่ เมื่อวันที่ 8 ธันวาคม 2564 ณ กระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ เมืองดูไบ ซึ่งจากข้อหารือดังกล่าวทั้งสองประเทศได้มีการเจรจาแลกเปลี่ยนข้อมูลความต้องการงาน(Demand) และกําลังแรงงาน (Supply) ของประเทศไทยเพื่อให้เกิดการจัดส่งโดยเร็ว
นายสุชาติกล่าวว่า รัฐบาลไทย โดยท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มอบหมายให้ผมในฐานะตัวแทนรัฐบาลไทยและรัฐมนตรีว่าการกระทรวงแรงงาน ได้หารือทวิภาคีกับท่านรัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ ในประเด็นด้านแรงงาน เพื่อแลกเปลี่ยนข้อมูลความคืบหน้าในความร่วมมือระหว่างกัน เนื่องในโอกาสที่ผมและคณะเดินทางเข้าร่วมการประชุม World Government Summit ครั้งที่ 8 ที่เมืองดูไบ ในนามรัฐบาลและกระทรวงแรงงานของไทย ขอขอบคุณทางสหรัฐอาหรับเอมิเรตส์ที่ให้การดูแลแรงงานไทยเป็นอย่างดี ซึ่งการที่แรงงานไทยได้มีโอกาสมาทํางานที่สหรัฐอาหรับเอมิเรตส์ จะเป็นการช่วยพัฒนาทักษะฝีมือ และสร้างรายได้แก่แรงงานไทยและครอบครัว แรงงานไทยเป็นแรงงานที่นายจ้างสหรัฐอาหรับเอมิเรตส์ยอมรับโดยเฉพาะสาขางานภาคธุรกิจ เช่น นวด/สปา พ่อครัว แม่ครัวไทย ฯลฯ ซึ่งที่นี่เป็นประเทศที่ต้องการแรงงานต่างชาติสูงในหลายภาคส่วน โดยเฉพาะสาขาที่แรงงานไทยเป็นที่ยอมรับ การหารือในครั้งนี้ เป็นอีกก้าวสําคัญในการแลกเปลี่ยนข้อมูลความร่วมมือระหว่างสองประเทศในการรักษาตลาดแรงงานเดิมและขยายตลาดใหม่ของแรงงานไทยที่จะไปทํางานในสหรัฐอาหรับเอมิเรตส์ต่อไปอีกด้วย
รัฐบาลไทย-ข่าวทำเนียบรัฐบาล-เร่งเพิ่มเตียง รพ.บุษราคัม ลดการสูญเสียในบ้าน
วันศุกร์ที่ 23 กรกฎาคม 2564
เร่งเพิ่มเตียง รพ.บุษราคัม ลดการสูญเสียในบ้าน
....
สถานการณ์การแพร่ระบาดของโรคโควิด-19 ยังอยู่ในระดับสูง ทําให้มีผู้ป่วยอาการหนักเพิ่มมากขึ้น ล่าสุด กระทรวงสาธารณสุขได้เพิ่มศักยภาพให้ รพ.บุษราคัม มีความพร้อมทั้งอุปกรณ์ ยา เวชภัณฑ์ ห้องไอซียู และห้องแยกความดันลบ เป็นต้น ช่วยลดความแออัดในโรงพยาบาลหลัก
.
ที่สําคัญคือ การเพิ่มเตียงให้มากที่สุด โดยให้มีเตียงหมุนเวียนอย่างน้อย 50 - 100 เตียง เพื่อรองรับผู้ป่วยรายใหม่จากการค้นหาเชิงรุกใน กทม. ลดปัญหาการรอเตียง การเข้าไม่ถึงระบบบริการ และลดการสูญเสียในบ้าน
.
นอกจากนี้ สถาบันการแพทย์ฉุกเฉิน (สพฉ.) และ กทม. จะร่วมกันลงพื้นที่ นําผู้ป่วยตกค้างส่ง รพ.บุษราคัม โดยทุกรายจะได้รับการตรวจเชื้อด้วย RT-PCR ก่อนคัดแยกเพื่อรับการรักษาอย่างเหมาะสม
.
ปัจจุบัน รพ.บุษราคัม รับผู้ป่วยค่อนข้างมาก อัตราการครองเตียงมากกว่าร้อยละ 95 ที่ผ่านมา รพ.บุษราคัม รับผู้ป่วยแล้ว 10,739 ราย รักษาหายกลับบ้าน 7,226 ราย ส่งรักษาต่อ 257 ราย และอยู่ระหว่างการรักษา 3,167 ราย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ยึดมั่นการเป็นองค์กรคุณธรรม “พอเพียง วินัย สุจริต จิตอาสา”
วันพฤหัสบดีที่ 9 กันยายน 2564
สธ. ยึดมั่นการเป็นองค์กรคุณธรรม “พอเพียง วินัย สุจริต จิตอาสา”
กระทรวงสาธารณสุขประกาศเจตนารมณ์ยึดมั่นการเป็นองค์กรคุณธรรม “พอเพียง วินัย สุจริต จิตอาสา” ต่อยอดนําระบบเครดิตสังคม (Social Credit) ส่งเสริมการให้ด้วยพลังบวก และความกตัญญู ในบุคลากรและหน่วยงาน
วันนี้ (9 กันยายน 2564) ที่กระทรวงสาธารณสุข จ.นนทบุรี นพ.รุ่งเรือง กิจผาติ ที่ปรึกษาระดับกระทรวง นายแพทย์ทรงคุณวุฒิ (ด้านเวชกรรมป้องกัน) เป็นประธานในพิธีมอบรางวัลด้านการส่งเสริมคุณธรรม กระทรวงสาธารณสุข ประจําปีงบประมาณ พ.ศ.2564 ในรูปแบบออนไลน์ผ่านทาง Facebook fanpage “ศูนย์ปฏิบัติการต่อต้านการทุจริต กระทรวงสาธารณสุข” ว่า กระทรวงสาธารณสุขได้ขับเคลื่อนให้หน่วยงานในสังกัด เป็นองค์กรคุณธรรม “พอเพียง วินัย สุจริต จิตอาสา” ที่เข้มแข็งและยั่งยืน สอดคล้องกับนโยบายรัฐบาลที่ให้ความสําคัญกับการพัฒนาประเทศและคนไทยในทุกช่วงวัยมีความพร้อมด้านหลักคิด คุณธรรม จริยธรรม และมีศักยภาพที่จะดําเนินชีวิตในศตวรรษที่ 21 ให้มีความมั่นคง มั่งคั่ง ยั่งยืน ตามหลักปรัชญาของเศรษฐกิจพอเพียง มีการปลูกฝังค่านิยมและวัฒนธรรมที่ดี ปรับเปลี่ยนกระบวนการทางความคิดของข้าราชการ บุคลากร และเจ้าหน้าที่ของรัฐ
ให้คํานึงถึงผลประโยชน์ของชาติเหนือสิ่งอื่นใด เน้นประชาชนเป็นศูนย์กลาง และใช้หลักธรรมาภิบาลในการปฏิบัติราชการ
เพื่อเป็นการเชิดชูเกียรติ สร้างความภาคภูมิใจ และขวัญกําลังใจแก่บุคลากร ที่มีผลการดําเนินงานด้านการส่งเสริมคุณธรรมชัดเจน ได้มอบโล่รางวัล เกียรติบัตร และประกาศเกียรติคุณ แก่บุคลากรและหน่วยงาน 2 ระดับ ได้แก่ ระดับกระทรวงสาธารณสุข การถอดบทเรียนการเป็นองค์กรคุณธรรมต้นแบบผ่านการจัดทําคลิปวิดีทัศน์นําเสนอผลการดําเนินงานองค์กรคุณธรรมต้นแบบจํานวน 9 หน่วยงาน เป็นโล่รางวัล 3 หน่วยงาน และเกียรติบัตร 6 หน่วยงาน ระดับสํานักงานปลัดกระทรวงสาธารณสุข โครงการตลาดนัดคุณธรรม (MOPH Moral Market) ได้แก่ รางวัล “Good Guy 2021” มีบุคลากรรับประกาศเกียรติคุณ 32 ราย และการนําเสนอผลการดําเนินงานองค์กรคุณธรรมต้นแบบผ่านการจัดทําคลิปวิดีทัศน์ มีหน่วยงานเข้าร่วมกิจกรรม 21 หน่วยงาน เป็นโล่รางวัล 5 หน่วยงาน และเกียรติบัตร 16 หน่วยงาน นอกจากนี้ ได้มอบเกียรติบัตรองค์กรคุณธรรมประจําปีงบประมาณ พ.ศ.2562ตามมติคณะกรรมการส่งเสริมคุณธรรมแห่งชาติ อีก 25 หน่วยงาน
นพ.รุ่งเรืองกล่าวต่อว่า สําหรับการรักษา ต่อยอดการส่งเสริมคุณธรรม จริยธรรม ในปีงบประมาณ พ.ศ.2565 ได้นํากลไกระบบเครดิตสังคม (Social Credit) คือ ส่งเสริมการให้ด้วยพลังบวก แก่บุคลากรของหน่วยงาน จนเกิดเป็นพฤติกรรม ตลอดจนส่งเสริมคุณธรรม “กตัญญู” เพื่อสนองตอบแผนการปฏิรูปประเทศด้านวัฒนธรรมกีฬา แรงงาน และการพัฒนาทรัพยากรมนุษย์ และทิศทางการขับเคลื่อนคุณธรรมของชาติ ตามแนวทางการจัดทําแผนปฏิบัติการด้านการส่งเสริมคุณธรรมแห่งชาติ ระยะที่ 2
“ท่านปลัดกระทรวงสาธารณสุข นายแพทย์เกียรติภูมิ วงศ์รจิต พร้อมด้วยผู้บริหาร ขอชื่นชมบุคลากรและหน่วยงานที่ได้รับรางวัล ซึ่งเป็นผลสะท้อนถึงความสําเร็จของกระบวนการพัฒนาคุณธรรม ที่จะนําไปสู่การเปลี่ยนแปลงพฤติกรรมบุคลากร เพื่อให้เป็นต้นแบบของทําความดี สามารถถ่ายทอด ขยายผล ตลอดจนเป็นแหล่งเรียนรู้ ด้านการส่งเสริมคุณธรรมให้แก่หน่วยงานอื่นทั้งภายในและภายนอกกระทรวงสาธารณสุขได้” นพ.รุ่งเรืองกล่าว
*********************************** 9 กันยายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาล มุ่งเสริมสร้างศักยภาพให้ SMEs และ MSMEs เชื่อมโยงความร่วมมือกับพันธมิตรทั้งภาครัฐและเอกชน พร้อมกำชับเตรียมความพร้อมในการจัดประชุม APEC SME ในเดือนกันยายนนี้
วันศุกร์ที่ 26 สิงหาคม 2565
โฆษกรัฐบาลเผยรัฐบาล มุ่งเสริมสร้างศักยภาพให้ SMEs และ MSMEs เชื่อมโยงความร่วมมือกับพันธมิตรทั้งภาครัฐและเอกชน พร้อมกําชับเตรียมความพร้อมในการจัดประชุม  APEC SME ในเดือนกันยายนนี้
โฆษกรัฐบาลเผยรัฐบาล มุ่งเสริมสร้างศักยภาพให้ SMEs และ MSMEs เชื่อมโยงความร่วมมือกับพันธมิตรทั้งภาครัฐและเอกชน พร้อมกําชับหน่วยงานที่เกี่ยวข้องให้เตรียมความพร้อมในการจัดประชุม APEC SME ในเดือนกันยายนนี้
วันนี้ (26 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลเชื่อมั่นในการเสริมสร้างศักยภาพและโอกาสให้วิสาหกิจขนาดกลาง ขนาดย่อม และรายย่อย (SMEs และ MSMEs) บูรณาการความร่วมมือกับพันธมิตรภาคเอกชน เพื่อใช้ความเชี่ยวชาญเฉพาะด้านสนับสนุนและส่งเสริมผู้ประกอบการ รวมทั้งเชื่อมั่นต่อการเตรียมความพร้อมเป็นเจ้าภาพจัดประชุม APEC SME ในเดือนกันยายนนี้
โฆษกประจําสํานักนายกรัฐมนตรี กล่าวว่า สํานักงานส่งเสริมวิสาหกิจขนาดกลางและขนาดย่อม (สสว.) ได้สนองรับแนวทางของรัฐบาล โดยได้บูรณาการความร่วมมือและเชื่อมโยงเครือข่ายทั้งหน่วยงานภาครัฐและภาคเอกชน โดยดําเนินการพัฒนาสิทธิประโยชน์ SMEs และ MSMEs ผ่านการลงนามบันทึกข้อตกลงความร่วมมือ หรือ MOU กับพันธมิตร อาทิ Bank of China (Thai) PCL. ธนาคารเพื่อการส่งออกและนําเข้าแห่งประเทศไทย บริษัท ซีพี ออลล์ จํากัด (มหาชน) สํานักงานคณะกรรมการกํากับหลักทรัพย์และตลาดหลักทรัพย์ TikTok Shopee ธนาคารออมสิน และธนาคารยูโอบี จํากัด (มหาชน) เป็นต้น ซึ่ง สสว. จะร่วมมือกับพันธมิตรเหล่านี้นําศักยภาพและความเชี่ยวชาญเฉพาะด้าน สนับสนุนและส่งเสริมผู้ประกอบการ SMEs และ MSMEs ในประเด็นเหล่านี้ 1) การเพิ่มผลิตภาพและลดต้นทุน โดยใช้ประโยชน์จากทรัพยากรในการผลิตอย่างคุ้มค่าก่อให้เกิดประโยชน์สูงสุด 2) การขยายช่องทางการตลาด และ 3) การเชื่อมโยงแหล่งเงินทุน เพื่อให้ SMEs และ MSMEs ของไทยมีความเข้มแข็งและมีความสามารถในการแข่งขันได้ในระดับนานาชาติ
นอกจากนี้ สสว. ได้เตรียมความพร้อมในการจัดประชุม APEC SME ระหว่างวันที่ 5-10 กันยายน 2565 ณ จังหวัดภูเก็ต โดยในการประชุมนี้ต้องการสร้างการมีส่วนร่วมในการวางแผนทิศทาง รวมทั้งรักษาผลประโยชน์ของไทยและธุรกิจ SMEs และ MSMEs ในเวทีพหุภาคี พร้อมกับเชื่อมโยง SMEs และ MSMEs ไทยกับพันธมิตรธุรกิจในภูมิภาคเอเชีย-แปซิฟิก ผ่านโมเดลเศรษฐกิจ BCG เพื่อยกระดับขีดความสามารถในการแข่งขัน และเชื่อมโยงผู้ประกอบการของไทยเข้าสู่ห่วงโซ่อุปทานระดับโลก
“รัฐบาลเชื่อมั่นในศักยภาพหน่วยงานที่เกี่ยวข้อง SMEs และ MSMEs ไทย พร้อมเชื่อมั่นว่าการจัดการประชุมครั้งนี้จะเป็นโอกาสให้ไทยแสดงศักยภาพ และความพร้อม ในการต้อนรับคณะผู้เข้าร่วมประชุมจากทุกเขตเศรษฐกิจ ประเทศไทยมีความพร้อมในส่วนของการจัดการประชุมในทุกมิติ การจัดนิทรรศการแสดงผลิตภัณฑ์ของผู้ประกอบการ SMEs และ MSMEs นําเสนอการจัดการประชุมผ่านเอกลักษณ์ และความโดดเด่นของภูเก็ต ซึ่งเป็นส่วนหนึ่งของ Soft Power ในด้านต่าง ๆ ทั้งด้านการท่องเที่ยว อาหาร วิถีชีวิต และวัฒนธรรม ตลอดจนเป็นโอกาสนําเสนอนโยบาย BCG ที่รัฐบาลไทยให้ความสําคัญ และสนับสนุนมาอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกฯ ย้ำเสริมสร้างความมั่นคงทางอาหาร พลิกโฉมระบบอาหารให้ยั่งยืน เป็นธรรม ในเวที Food Systems Summit 2021
วันเสาร์ที่ 25 กันยายน 2564
นายกฯ ย้ําเสริมสร้างความมั่นคงทางอาหาร พลิกโฉมระบบอาหารให้ยั่งยืน เป็นธรรม ในเวที Food Systems Summit 2021
นายกฯ ย้ําเสริมสร้างความมั่นคงทางอาหาร พลิกโฉมระบบอาหารให้ยั่งยืน เป็นธรรม ในเวที Food Systems Summit 2021
วันที่ 24 กันยายน 2564 เวลา 03.15 น. (ซึ่งตรงกับ วันที่ 23 กันยายน 2564 เวลา 16.15 น. ณ นครนิวยอร์ก) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงในการประชุมสุดยอดผู้นําว่าด้วยระบบอาหารโลก (Food Systems Summit 2021) ณ สหประชาชาติ นครนิวยอร์ก สหรัฐอเมริกา ผ่านระบบการประชุมทางไกล โดยนายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญดังนี้
ไทยในฐานะประเทศที่มีภาคเกษตรกรรมขนาดใหญ่ ตระหนักถึงความสําคัญของระบบอาหารต่อความอยู่รอดของทุกชีวิต โดยสถานการณ์โควิด-19 ช่วงที่ผ่านมาได้เผยให้เห็นความเหลื่อมล้ําทางสังคมและความเปราะบางของระบบอาหาร ไทยจึงขอผลักดันให้ประชาคมโลกร่วมมือกันพลิกโฉมระบบอาหารให้ยั่งยืนและสมดุลในทุกมิติ สร้างความมั่นคงทางอาหารที่ปลอดภัย ดีต่อสุขภาพ ทุกคนสามารถเข้าถึงได้ และนําไปสู่การบรรลุเป้าหมายการพัฒนาที่ยั่งยืน (SDGs)
หนึ่งในโครงการที่สําเร็จด้านการแก้ไขปัญหาการขาดแคลนอาหารและภาวะทุพโภชนาการในพื้นที่ทุรกันดาร คือ โครงการเกษตรเพื่ออาหารกลางวัน ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นอกจากนี้ การพลิกโฉมระบบอาหารทั้ง 5 ด้าน ตามข้อเสนอของสหประชาชาติ สอดคล้องกับแนวทางของไทย นโยบายเกษตรและอาหาร “3S” ประกอบด้วย 1. ความปลอดภัยทางอาหาร (Safety) 2. ความมั่นคง (Security) และ3. ความยั่งยืนของทรัพยากรและนิเวศการเกษตร (Sustainability)
ประเทศไทยอยู่ระหว่างการขับเคลื่อนโมเดลเศรษฐกิจ BCG ซึ่งตั้งอยู่บนพื้นฐานของยุทธศาสตร์ชาติ 20 ปี หลักปรัชญาของเศรษฐกิจพอเพียง และเป้าหมายการพัฒนาที่ยั่งยืน เพื่อการพัฒนาอย่างสมดุล ยั่งยืนและครอบคลุม ตลอดจน ให้ความสําคัญกับการจัดการทรัพยากรดินและน้ํา ผ่านการร่วมมือกับสหประชาชาติจัดตั้ง “วันดินโลก” และร่วมกับองค์การอาหารและการเกษตรแห่งสหประชาชาติ(FAO) มอบรางวัลให้แก่ ประเทศ องค์กร หรือบุคคลที่มีบทบาทสําคัญในการรักษาหรือจัดการทรัพยากรดินอย่างยั่งยืน
ในช่วงท้าย นายกรัฐมนตรียืนยันความพร้อม ที่จะร่วมมืออย่างใกล้ชิดกับภาคีเครือข่ายภายในและระหว่างประเทศ เสริมสร้างความเข้มแข็งให้กับระบบอาหารโลก นําไปสู่การพลิกโฉมระบบอาหารเพื่อการพัฒนาที่ยั่งยืน หรือ FoodSystems4SDGs ไม่ทิ้งใครไว้ข้างหลัง
อนึ่ง การเข้าร่วมการประชุมฯ ร่วมกับประมุขของรัฐ ผู้นํารัฐบาล และหัวหน้าคณะตัวแทนจากประเทศต่าง ๆ เป็นโอกาสให้ไทยที่ได้นําเสนอแนวคิดในการเปลี่ยนผ่านระบบอาหารให้มีความยั่งยืน เป็นธรรม และดีต่อสุขภาพยิ่งขึ้น ตั้งแต่การผลิตจนถึงการบริโภค และแสดงความมุ่งมั่นในการเป็น “ครัวของโลก ที่เป็นมิตรกับสิ่งแวดล้อม” ร่วมกับนานาประเทศขับเคลื่อนไปสู่การบรรลุเป้าหมายการพัฒนาที่ยั่งยืน ภายในปี ค.ศ.2030
รัฐบาลไทย-ข่าวทำเนียบรัฐบาล-โฆษกรัฐบาลป้อง "บิ๊กตู่" สวน "เพื่อไทย" ประชาชนดูออก ร้องขอแลนด์สไลด์เพื่อหวังช่วยใคร อัดกล้าเอ่ยปากขอให้ช่วยเลือกให้ได้ 250 ส.ส. ทั้งๆ ที่คนทั้งประเทศขอให้เรียกแค่ 1-2 คนมารับผิด
วันอาทิตย์ที่ 7 สิงหาคม 2565
โฆษกรัฐบาลป้อง "บิ๊กตู่" สวน "เพื่อไทย" ประชาชนดูออก ร้องขอแลนด์สไลด์เพื่อหวังช่วยใคร อัดกล้าเอ่ยปากขอให้ช่วยเลือกให้ได้ 250 ส.ส. ทั้งๆ ที่คนทั้งประเทศขอให้เรียกแค่ 1-2 คนมารับผิด
โฆษกรัฐบาลป้อง "บิ๊กตู่" สวน "เพื่อไทย" ประชาชนดูออก ร้องขอแลนด์สไลด์เพื่อหวังช่วยใคร อัดกล้าเอ่ยปากขอให้ช่วยเลือกให้ได้ 250 ส.ส. ทั้งๆ ที่คนทั้งประเทศขอให้เรียกแค่ 1-2 คนมารับผิดที่ทําไว้ แต่ไม่เคยคิดทําให้
วันที่ 7 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย และผู้นําฝ่ายค้านในสภาผู้แทนราษฎร ระบุว่า พล.อ.ประยุทธ์ จันทร์โอชา นายกฯ และ รมว.กลาโหม หวาดกลัวยุทธศาสตร์แลนด์สไลด์ของพรรคเพื่อไทย ถึงขนาดส่งสัญญาณเปลี่ยนกติการการเลือกตั้ง ส.ส.ระบบบัญชีรายชื่อ จากหาร 100 ให้เป็นหาร 500 ว่า น่าเสียดายที่นักการเมืองระดับ นพ.ชลน่าน ทําได้ทุกอย่างแม้กระทั่งบิดเบือนข้อเท็จจริง เพราะเรื่องนี้ตนชี้แจงไปหลายรอบแล้วว่า นายกฯ ไม่มีอํานาจไปสั่งการใดๆ ได้ สมาชิกรัฐสภาเป็นผู้ทรงคุณวุฒิ มีวุฒิภาวะ ไม่มีใครไปสั่งการได้ อย่าเอานิสัยของพรรคตัวเอง ที่สั่งซ้ายหันขวาหันได้ด้วยคนเพียงคนเดียวมาเป็นบรรทัดฐาน ที่ผ่านมาพรรคเพื่อไทยไม่คิดเคารพกติกา กล้าเล่นเกมล่มองค์ประชุมสภาฯ โดยไม่สนความเดือดร้อนของประชาชนก็ยังทํามาแล้ว และยังกล้ามาขอแลนด์สไลด์จากประชาชน เชื่อว่าประชาชนดูออกว่าพรรคเพื่อไทยอยากได้แลนด์สไลด์เพื่อหวังจะช่วยเหลือใคร ดังนั้น ถ้าประชาชนสั่งสอนด้วยการให้แพ้แบบแลนด์สไลด์ ก็อย่าบิดเบือนโทษกติกา แต่ควรโทษตัวเองที่มุ่งแต่จะช่วยคนเพียงคนเดียวมากกว่าคนไทยทั้งประเทศ
“การขอประชาชนให้เลือกพรรคเพื่อไทยเป็นรัฐบาลแบบแลนด์สไลด์ และขอให้เลือกพรรคเพื่อไทยให้ได้ ส.ส.มากกว่า 250 คน เพื่อเป็นแกนนําจัดตั้งรัฐบาลนั้น ไม่แน่ใจว่าเป็นการขอที่มากเกินไปหรือไม่ เพราะเกือบ 8 ปีที่ผ่านมา ประชาชนทั้งประเทศขอให้พรรคเพื่อไทยเรียกคนแค่ 1-2 คนกลับมารับผิดชอบสิ่งที่ตัวเองทําไว้กับประเทศไทย แต่ไม่เคยได้รับความร่วมมือจากพรรคเพื่อไทย ดังนั้น หากการพ่ายแพ้แบบแลนด์สไลด์ อาจเป็นของขวัญชิ้นใหญ่ที่ประชาชนมอบให้พรรคเพื่อไทย ก็ไม่ใช่เรื่องน่าแปลกใจ” นายธนกร กล่าว